
			IRAGARKIAK

			Beste iragarki ofizial batzuk

			OSASUN SAILA

			2670

			IRAGARKIA, zeinaren bidez jakinarazten baita jasotako osasun zerbitzuengatik zor diren tasen zerrenda.

			Aipatutako likidazioak zuzenean jakinaraztea lortu ez denez, iragarki hau argitaratzen da, Administrazio Publikoen Administrazio Prozedura Erkidearen urriaren 1eko 39/2015 Legearen 44. artikuluan eta hirugarren xedapen gehigarrian xedatutakoa betetzeko.

			Gainera, interesdunari jakinarazten zaio honako epe hauek dituela zor duen zenbatekoa borondatezko aldian ordaintzeko:

			a) Iragarki hau Estatuko Aldizkari Ofizialean hilaren 1etik 15era bitartean argitaratzen bada, argitaratzen den egunetik hurrengo hilaren 20ra arte, edo hurrengo egun baliodunera arte, egun hori balioduna ez bada, eta

			b) iragarki hau Estatuko Aldizkari Ofizialean hilaren 16tik azken egunera bitartean argitaratzen bada, argitaratzen den egunetik hurrengo bigarren hilaren 5era arte, edo, balioduna ez bada, hurrengo egun baliodunera arte.

			Zorra borondatezko epean ordaintzen ez bada, premiamendu-bidera joko da, Euskal Autonomia Erkidegoko Ogasun Nagusiaren Diru-bilketa Erregelamenduaren 59. artikuluari jarraituz.

			Zor horri buruzko argibideak Bizkaiko Osasun Lurralde Ordezkaritzan (Errekalde Zumarkalea, 39 A) emango dira.

			Jakinarazten den likidazioarekin ados ez badago, errekurtso hauetako bat jarri ahal izango du, baina ez biak batera:

			1.– Berraztertzeko errekurtsoa, jakinarazten diren likidazioak agindu dituen organoari jar dakioke, hilabeteko epean, Estatuko Aldizkari Ofizialean argitaratu eta biharamunetik aurrera, Zerga Lege Orokorraren 223. artikuluari jarraituz.

			2.– Erreklamazio ekonomiko-administratiboa, aurrekoaren epe berean, Euskadiko Ekonomia Arduralaritzako Epaitegian, Zerga Lege Orokorraren 235. artikuluan eta Euskadiko Ekonomia Arduralaritzako Epaitegia sortu eta eratzen duen 14/1983 Dekretuan xedatutakoari jarraituz.

			Errekurtso bat zein bestea aurkeztu, egintza administratiboa berdin-berdin betearaziko da, ez bada bermatzen, errekurtsoa aurkezteko unean, zorra Zerga Lege Orokorrean ezarritako eran ordainduko dela.

			Eranskinean aipatutako interesdunak jakinaren gainean egon daitezen argitaratzen da hau, eta haientzat banakako jakinarazpen gisa balioko du.

			Jakinarazpen honek Estatuko Aldizkari Ofizialean argitaratu eta hurrengo egunetik aurrera izango ditu ondorioak.

			Bilbao, 2026ko ekainaren 4a.

			Araubide Juridiko, Ekonomiko eta Zerbitzu Orokorretako zuzendaria,

			OLATZ BOLINAGA MALLAVIABARRENA.

